C 125/274
RO
Jurnalul Oficial al Uniunii Europene
5.4.2023
Marți, 13 septembrie 2022
Amendamentul 213 Propunere de regulament Articolul 28 – alineatul 1 Textul propus de Comisie
Amendamentul
1.
Comisia trebuie să colaboreze cu țările producătoare vizate de prezentul regulament pentru a dezvolta parteneriate și relații de cooperare în vederea abordării în comun a fenomenului defrișărilor și al degradării pădurilor.
Astfel de parteneriate și mecanisme de cooperare se vor axa pe conservarea, refacerea și utilizarea durabilă a pădurilor, pe defrișări, degradarea pădurilor și tranziția către metode privind o producție durabilă de produse de bază, prelucrare și comercializare în vederea consumului.
Parteneriatele și mecanismele de cooperare pot include dialoguri structurate, programe și acțiuni de sprijin, acorduri administrative și dispoziții în acordurile existente sau în acordurile care permit țărilor producătoare să efectueze tranziția către o producție agricolă care să faciliteze con­ formitatea produselor de bază și a altor produse relevante cu cerințele prezentului regulament.
Aceste acorduri și punerea lor efectivă în aplicare vor fi luate în considerare ca parte a evaluării comparative în temeiul articolului 27 din prezentul regulament.
1.
Comisia și statele membre colaborează, în mod coordonat, cu țările producătoare vizate de prezentul regulament, cu administrațiile locale și cu părțile interesate, în special cu cele care exportă volume semnificative de mărfuri enumerate în anexa I, inclusiv prin utilizarea parteneriatelor existente și viitoare și a acordurilor de liber schimb, precum și prin alinierea instrumentelor de ajutor existente, pentru a aborda împreună cauzele fundamentale ale defrișărilor, ale degradării pădurilor și ale conversiei pădurilor.
Astfel de parteneriate și mecanisme de cooperare sunt sprijinite cu resurse adecvate și se axează pe conservarea, refacerea și utilizarea durabilă a pădurilor, pe defrișări, degradarea pădurilor, conversia pădurilor și pe tranziția către producția durabilă de mărfuri, prelucrarea durabilă pentru consum și metode comerciale durabile, pe buna guvernanță, precum și pe protejarea drepturilor și a mijloacelor de trai și de subzistență ale comunităților dependente de păduri, inclusiv ale populațiilor indigene, ale comunităților locale, ale altor titulari de drepturi de proprietate cutumiară și ale micilor fermieri.
Parteneriatele și mecanismele de cooperare pot include, printre altele, dialoguri structurate, programe și acțiuni de sprijin financiar și tehnic, acorduri administrative care permit țărilor producă­ toare și regiunilor acestora să efectueze tranziția către o producție agricolă care să faciliteze conformitatea produselor de bază și a altor produse vizate cu cerințele prezentului regulament.
Comisia se asigură că popoarele indigene, comunitățile locale și societatea civilă sunt implicate în elaborarea unor foi de parcurs comune.
Foile de parcurs comune se bazează pe etapele convenite cu părțile interesate de la nivel local.
Comisia colaborează cu țările producătoare în special pentru a elimina obstacolele juridice care împiedică asigurarea conformității, inclusiv guvernanța națională a regi­ mului funciar și legislația națională în materie de protecție a datelor.
Scopul acestor parteneriate este elaborarea unor foi de parcurs comune, inclusiv instituirea unui dialog și a unei cooperări susținute, în special cu țările și regiunile acestora identificate ca având un grad ridicat de risc, pentru a sprijini evoluția continuă a acestora către categoria de risc standard menționată la articolul 27.
Parteneriatele și mecanismele de cooperare acordă o atenție deosebită micilor fermieri, pentru a le permite acestora să realizeze o tranziție către practicile agricole și silvicole durabile și să respecte cerințele prezentului regulament, inclusiv prin transmiterea unui volum suficient de informații ușor de înțeles.
Se pun la dispoziție resurse financiare adecvate pentru a răspunde nevoilor micilor fermieri.